Sommerfugletur
2025-07-09 15:00 - 16:30 (Europe/Copenhagen) | Karen Blixen Museum, Rungsted Strandvej 111, Rungsted, 2960, Danmark
Kom med når fuglegruppen på Rungstedlund inviterer til sommerfugletur i Karen Blixens farverige blomsterhave.
På denne tur kan du være heldig at opleve nogle af vores smukke sommerfugle på helt nært hold.
På turen vil vi især gå på opdagelse efter sommerfugle blandt de mange blomster i Karen Blixens fine skærehave. Undervejs fortæller guiden om sommerfuglenes fantastiske liv, myter og fakta om sommerfugle, om træksommerfuglenes forunderlige rejse over verdenshavene, og om hvordan vi kan passe bedre på sommerfuglene. Det kan også være, at vi er heldige at se guldsmede eller andre flyvende dyr.
Museet udlåner kikkerter, da kikkert kan være en god hjælp til at se detaljer på sommerfugle. Du er selvfølgelig også velkommen til at medbringe din egen kikkert.
Mødested: Gårdspladsen foran museet.
